สิ่งที่ควรทำในการหว่านเสน่ห์ สิ่งที่ไม่ควรทำในการหว่านเสน่ห์
ในโลกแห่งความจริง ขั้นตอนแรกในการหว่านเสน่ห์คือกระโดดเข้าไปทันที! ส่งข้อความสั้นๆ หาคนๆ นั้น ถามไถ่สารทุกข์สุขดิบ คำถามเฉพาะเกี่ยวกับเรื่องงานหรือเรียน หรือแค่ทักทายว่า “สวัสดี” ส่วนที่ยากที่สุดของการหว่านเสน่ห์คือการก้าวผ่านความลังเลของตัวคุณเอง ดังนั้นถ้าคุณกำลังมีช่วงเวลาที่ยากลำบากในการรวบรวมความกล้าแล้วล่ะก็ ให้เตือนตัวเองว่าไม่ว่าผลจะออกมาแย่แค่ไหนมันก็ยังกดดันน้อยกว่าการเจอกันตัวเป็นๆ ในสถานการณ์จริงก็แล้วกัน   ไม่มีเหตุผลที่คุณจะต้องรู้สึกกังวลเลยในการหว่านเสน่ห์ผ่านข้อความด่วน ถ้าคนที่คุณอยากคุยด้วยไม่อยากจะคุยกับคุณ เขาหรือเธอมีทางเลือกที่จะไม่ตอบข้อความคุณ เนื่องจากตามมุมมองของคุณแล้ว สิ่งนี้อาจจะดูคล้ายกับการที่เขาหรือเธอไม่ได้อยู่ใกล้คอมพิวเตอร์จนแยกไม่ออก พูดอีกอย่างก็คือ ถ้าคุณ “แทบจะไม่รู้จัก” ใครสักคน นี่ก็อาจเป็นวิธีที่ดีในการหาข้ออ้างที่จะเริ่มต้นบทสนทนาเพื่อหลีกเลี่ยงความประหม่า การขอความช่วยเหลือในปัญหาที่เกี่ยวกับเรื่องงานหรือเรื่องเรียนเป็นวิธีการเสี่ยงที่ดีที่สุดเสมอ เช่นเดียวกันกับการถามคำถามเกี่ยวกับสิ่งที่จะโดนใจคนๆ นั้นเป็นพิเศษ เช่น ถ้าคนๆ นั้นใช้ชื่อ username เป็นชื่อที่เกี่ยวกับวงดนตรี คุณอาจจะถามว่า “ไง ใช้ชื่อเจ๋งจัง ได้ดูตอนที่พวกเขามาเล่นที่นี่ครั้งล่าสุดรึเปล่า” หลังจากที่ทักทายและแลกเปลี่ยนบทสนทนาในเบื้องต้นแล้ว คุณอาจอยากถามว่าคนๆ นั้นเป็นอย่างไรบ้าง (เหมือนที่คุณอาจถามในชีวิตจริง) ถามเขาหรือเธอเกี่ยวกับเรื่องงานหรือเรื่องเรียน ความสนใจของเขาหรือเธอ หรือจะเป็นเรื่องการเดินทางที่เพิ่งผ่านมา เป็นต้น แทนที่จะแค่ถามคำถาม คุณอาจเพิ่มความเห็นในเรื่องต่างๆ เหล่านี้เข้าไปด้วย เมื่อเขาหรือเธอตอบกลับมา เพิ่มความเห็นของคุณไปหรือถามคำถามต่อจากนั้นและคุยต่อจากตรงนั้น! อย่าเพิ่งไปถามเกี่ยวกับเรื่องส่วนตัวของเขาหรือเธอมากนัก ทำให้ไม่เครียด สนุก และเน้นเรื่องที่ไม่มีความกังวลไว้ก่อน   แต่อย่าพูดเรื่องทั่วไปมากจนเกินไป แค่สักนาทีสองนาทีก็พอแล้วสำหรับการเริ่มต้นคุย แต่ถ้ามากเกินมันจะน่าเบื่อได้ง่ายมาก ตัวอย่างเช่น หลังจากเราได้เริ่มเปิดประเด็นถามเกี่ยวกับเรื่องความสนใจในวงดนตรีที่เขาหรือเธอใช้เป็นชื่อ username แล้ว มันก็สมเหตุสมผลที่จะถามเกี่ยวกับความชอบและไม่ชอบทางด้านดนตรีต่อ คุณสามารถเสนอความเห็นและข้อเสนอแนะได้อีกด้วย เช่น คุณอาจพูดประมาณว่า “ถ้าคุณชอบวงนั้น ลองฟังวงชื่อ Manic Albatross ดูบ้างสิ คล้ายๆ กับ the Beatles แหละ แต่ดาร์คกว่านิดนึง แล้ววงอื่นๆ ล่ะชอบประเภทไหนบ้าง” ทุกคนชอบคนมีอารมณ์ขัน เหมือนอย่างคำพูดอมตะของมาริลีน มอนโร ที่เคยพูดไว้ว่า “ถ้าคุณสามารถทำให้ผู้หญิงหัวเราะได้ คุณสามารถขอให้เธอทำอะไรก็ได้” (ไม่ต้องกังวลสาวๆ กับผู้ชายก็เช่นกัน) พยายามหยอกเล่นบ้างหรือแม้แต่เสียดสีนิดหน่อยเวลาตอบคำพูดของคนที่คุณกำลังคุยอยู่ด้วย   ตัวอย่างเช่น ถ้าคุณถูกตามว่ากำลังทำอะไรอยู่ แทนที่จะบอกว่า “หาคนจีบบนเฟสบุ๊คอยู่” คุณอาจพบว่ามันเป็นวิธีที่ดีกว่าที่จะตอบแบบเสียดสีนิดหน่อยว่า “กำลังเขียนวรรณคดีไทยชั้นครูอยู่” หรือ “กำลังจมดิ่งอยู่กับความเศร้าอยู่” คำตอบเหล่านี้เป็นส่วนช่วยเพิ่มประโยชน์ให้กับการเริ่มต้นบทสนทนาเกี่ยวกับงานอดิเรกของคุณ เช่นงานเขียนที่คุณกำลังทำอยู่นอกเวลางานหรือเหล้าที่คุณเพิ่งลองดื่มไปวันก่อน” ในบทสนทนาตัวอย่างของเรา คุณอาจจะเริ่มใส่มุกตลกสักเรื่องสองเรื่องเข้าไปในการพูดคุยเกี่ยวกับดนตรีของคุณ เช่นคุณอาจพูดว่า “ฉันไม่เข้าใจทำไมเพลงที่วิทยุเปิดทุกวันนี้มีแต่เพลงประมาณเสก โลโซ เขามีเวลาอัดเพลงระหว่างที่บำบัดเรื่องยาเสพย์ติดด้วยเหรอ” เมื่อคุณคุยกับคนที่คุณกำลังคุยอยู่ด้วยได้ที่แล้วก็ถึงเวลาหยอกล้อเล่นบ้างนิดหน่อย ขณะที่คุณกำลังทำแบบนั้น พยายามรักษาบรรยากาศที่ดีและไม่เครียด กฎโดยทั่วไปก็คือ ยิ่งคุณรู้จักคนๆ นี้มากขึ้นเท่าไหร่ คุณก็ยิ่งสามารถหยอกเขาได้แรงขึ้นเท่านั้น   รับผิดชอบในสิ่งที่คุณหยอกเล่น คุณควรหลีกเลี่ยงหัวข้อที่อาจสร้างปัญหาเช่นสิ่งที่เกี่ยวกับเรื่องส่วนตัวของคนๆ นั้น อาชีพ แรงบันดาลใจ และเรื่องอื่นๆ เส้นกั้นระหว่างการหว่านเสน่ห์กับการทำตัวน่าทุเรศบางทีก็ห่างกันนิดเดียว ดังนั้น เมื่อคุณไม่แน่ใจก็ให้ปลอดภัยไว้ก่อนแล้วค่อยคิดกลเม็ดอื่นทีหลังจะง่ายกว่า แต่มันจะไม่ง่ายถ้าคุณจะแก้ตัวหลังจากที่ได้ทำร้ายความรู้สึกของคนบางคนไปแล้ว ในตัวอย่างของเรา คุณอาจแซวคู่สนทนาของคุณขำๆ เกี่ยวกับวงดนตรีที่เขาหรือเธอชอบเช่น “โธ่ แบบพวกนั้นอะนะ ฮ่าๆๆ” แต่ถ้าคุณพูดแบบนี้ “พวกนั้นน่ะเป็นแค่พวกขี้เก๊กและแฟนเพลงของพวกนั้นก็แย่กว่าเยอะ” จะฟังดูน่ากลัวไปนิดนึง สิ่งที่ใช้การได้ดีในการหว่านเสน่ห์ผ่านทางบริการข้อความด่วนโดยการใช้สัญรูปอารมณ์หรืออีโมติคอนมากกว่าช่องทางการส่งข้อความอย่างเดียวเท่านั้นเช่นอีเมล์ก็คือ สามารถใช้อีโมติคอนทำให้สิ่งที่คุณต้องการสื่อชัดเจนขึ้นได้ ถ้าคุณกำลังหว่านเสน่ห์อยู่ คุณจะค่อนข้างใช้อีโมติคอนกระพริบ (;)) และแลบลิ้น (:p) บ่อยเหมือนกัน ซึ่งเป็นอีโมติคอนที่แทบจะทุกบริการส่งข้อความด่วนมีติดตั้งไว้ ส่งข้อความหว่านเสน่ห์และหยอกเย้าไปพร้อมกับอีโมติคอนเหล่านี้เพื่อทำให้สิ่งที่คุณสื่อชัดเจนและเป็นที่น่าพอใจ  คำเตือน – อย่าใช้อีโมติคอนมากเกินไป ใส่ลงไประหว่างบทสนทนาเพื่อทำให้การหว่านเสน่ห์ของคุณดูน่ารักขึ้นหรือทำให้ประโยคที่ดูกำกวมชัดเจนขึ้นเล็กน้อย แต่ถ้าคุณใช้อีโมติคอนตลอด คุณจะกลายเป็นพวกวัยรุ่นยังไม่โตหรือน่ารำคาญ ถ้าคู่สนทนาของคุณเหมือนจะตอบสนองด้วยอารมณ์ขันที่ดีต่อมุกตลกหรือการหยอกเย้าของคุณ คุณอาจจะอยากเริ่มก้าวเข้าสู่ขอบเขตที่ใกล้ชิดมากขึ้น ทำอย่าง “นิ่มนวล” อย่าเพิ่งเปลี่ยนจากการหยอกเย้าเล่นๆ ไปสู่โหมดจริงจังเต็มที่ ให้ใช้การแหย่เล่นเป็นนัยๆ แทน “บอกใบ้“ แต่อย่าพูดออกไปแบบเปิดเผย สิ่งนี้เรียกว่าการทำแบบ “ละมุนละม่อม” และเป็นทักษะที่มีค่ามากในทั้งโลกออนไลน์และโลกแห่งความเป็นจริง    พยายามหยอกเล่นด้วยคำพูดของคุณ ความขี้เล่นมีดีกรีความเข้มข้นที่แน่นอนอยู่เสมอในทุกๆ การหว่านเสน่ห์ การตระหนักรู้ถึงความขี้เล่นนี้จะทำให้คุณดูเป็นกันเองมากขึ้นและโรคจิตน้อยลงเยอะ ตัวอย่างเช่น ในบทสนทนาเกี่ยวกับวงดนตรีของเรา ถ้าคู่สนทนาของคุณพบว่าเพลงๆ หนึ่งทำให้รู้สึกเซ็กซี่เวลาเปิดคลอหรือเร้าอารมณ์ กระตุ้นเชื้อไฟโดยการแหย่ว่า "ทำตัวดีๆ หน่อย" หรือแสดงให้รู้ว่าคุณเล่นด้วยด้วยการบอกว่า "จริงหราาา? ;)" การหว่านเสน่ห์กับผู้คน “ที่ไหนก็ตาม” หมายถึงการพาตัวเองไปสู่ความเป็นไปได้ในการถูกปฏิเสธ ในโลกออนไลน์ที่การสนทนาเป็นสิ่งที่ง่ายๆ และไม่มีความสำคัญมากนัก ความเป็นไปได้แบบนี้ก็ค่อนข้างจริงทีเดียว ถ้าคนที่คุณกำลังพยายามหว่านเสน่ห์อยู่ไม่ได้เหมือนจะเล่นด้วยก็ให้คุณตัดบทและถอยออกมาจากบทสนทนาอย่างสง่างาม ตัวอย่างเช่น คุณอาจพูดว่าคุณมีบางอย่างที่ต้องไปทำ (การบ้านหรือกิจกรรมที่เกี่ยวกับงานสามารถเป็นข้ออ้างได้ดี) หรือคุณต้องเข้านอนแล้ว ข้ออ้างที่คุณใช้ในการออกจากบทสนทนาไม่ใช่เรื่องสำคัญ สิ่งที่สำคัญ "คือ" คุณเคารพความประสงค์ของคนที่คุณหว่านเสน่ห์ใส่และหลีกเลี่ยงการแลกเปลี่ยนใดๆ ที่นำมาซึ่งความน่าอายโดยไม่จำเป็น  ตัวอย่างเช่น ในบทสนทนาเกี่ยวกับวงดนตรีของเรา ถ้าคุณพูดเกริ่นเกี่ยวกับเพลงๆ หนึ่งและคู่สนทนาของคุณพูดว่ามันเป็นเพลงโปรดของคนพิเศษของเขาหรือเธอแล้วล่ะก็ คุณอาจต้องหาวิธีออกจากการสนทนาอย่างสุภาพในที่สุด อาจเป็นการง่ายๆ เช่นพิมพ์ว่า "เอ่อ เราต้องไปแล้วล่ะ ไว้คุยกันใหม่นะ” กฎสำคัญในการหว่านเสน่ห์ออนไลน์ “และ” ในชีวิตจริง คือการสิ้นสุดการเจอกันโดยการทิ้งให้อีกฝ่ายต้องการมากขึ้น ในโลกของการหว่านเสน่ห์ผ่านทางข้อความด่วนเช่นกัน หมายความว่าคุณควรตัดบทสนทนาโดยส่งข้อความลาก่อนที่บทสนทนาจะเริ่มจืดชืด ด้วยวิธีนี้จะทำให้คนที่คุณกำลังแชทอยู่รู้สึกสนุกและมีความทรงจำในเชิงบวกเมื่อคุยกับคุณ ไม่ใช่ความรู้สึกที่อึดอัดในการพยายามหาเรื่องคุยเมื่อบทสนทนาดำเนินต่อไปเรื่อยๆ  ถ้าคู่สนทนาของคุณตอบรับการหว่านเสน่ห์ของคุณเป็นอย่างดีมาโดยตลอด ขอตัวลาโดยใช้วิธีที่ทำให้เขาหรือเธอไม่ลืมคุณ อีโมติคอนสามารถช่วยคุณได้ ตัวอย่างเช่น ในขณะที่ข้อความอย่าง “ราตรีสวัสดิ์” เป็นสิ่งที่จำเจและไม่สร้างสรรค์ “ราตรีสวัสดิ์ ;)” สามารถสร้างความรู้สึกที่จะสื่อไปได้อย่างเพียงพอว่าคุณจะคิดถึงพวกเขา (หรืออาจจะเป็นอีกฝ่ายที่คิดถึงคุณด้วยก็เป็นไปได้) ง่ายๆ เลย ความมั่นใจคือสิ่งที่เซ็กซี่ สิ่งนี้เป็นจริง “มากกว่า” ในสถานการณ์จริง แต่ในโลกออนไลน์ คาถานี้ก็เป็นจริงในโลกของการหว่านเสน่ห์ผ่านทางข้อความด่วนเช่นกัน ตัวอย่างเช่น คุณควรจะหลีกเลี่ยงมุกตลกที่เป็นเรื่องแย่ๆ ของคุณ “แค่หนึ่งเรื่อง” ก็พอแล้ว และไม่ควรจะเป็นเรื่องซ้ำๆ ตลอดการสนทนาของคุณ การทำแบบนี้มากเกินไปจะกลายเป็นการสนทนาเพื่อเรียกร้องความสนใจหรือโอดครวญเรื่องของตัวเองแทนที่จะเป็นการหว่านเสน่ห์  ในทางกลับกัน นี่ไม่ได้หมายความว่าคุณควรจะสร้างมุกตลกที่เป็นเรื่องเสียหายของคนอื่น เพราะจะทำให้คุณดูใจร้ายและใจแคบ ไม่ว่าจะเป็นเรื่องแย่ๆ ของคุณหรือของคนอื่นก็ต่างไม่มีพื้นที่ในบทสนทนาเพื่อการหว่านเสน่ห์ทั้งนั้น ทุกคนชอบให้การหว่านเสน่ห์เป็นเรื่องสนุก โดยส่วนมากแล้ว การได้รับคำชมเป็นเรื่องสนุกจนถึงจุดหนึ่งคือถ้าได้รับมากเกินกว่าหนึ่งหรือสองครั้งอาจทำให้บางคนรู้สึกอายหรือกังวลเกี่ยวกับตัวเองได้ และยังอาจทำให้เขาหรือเธอตั้งคำถามเกี่ยวกับเจตนาของคุณอีกด้วยว่าคุณอาจจะอยากได้อะไรบางอย่างจากเขาหรือเธอหรือเปล่า นอกจากนี้ พลังของคำชมที่ปรากฏอยู่ในกล่องแชทเล็กๆ ตรงมุมด้านล่างของหน้าจอพร้อมด้วยหน้าการ์ตูนยิ้มก็จะน้อยลงอีกด้วย  แทนที่จะพึ่งการชมจนมากเกินไป ลองสนใจในการสนทนาแบบจริงใจหรือสนุกน่าจะดีกว่า ทำตามคาถา “ไม่บอกแต่แสดงออก” หรือพูดอีกอย่างก็คือแสดงให้เห็นว่าคุณรู้สึกสนใจคนๆ นี้โดยเริ่มบทสนทนาที่ดีกับเขาหรือเธอ ไม่ใช่เริ่มต้นแบบเปิดเผยมากเกินไป การหว่านเสน่ห์กับใครเป็นครั้งแรกผ่านทางข้อความด่วนเป็นหลักฐานที่เพียงพอว่าความสัมพันธ์ของคุณนั้นยังเป็นเรื่องที่ไม่เป็นทางการมากๆ เนื่องจากสาเหตุนี้ แน่นอนว่าคุณจะอยากรักษาการสนทนาแบบไม่เป็นทางการเอาไว้ อย่าเพิ่งยกเรื่องความรัก การผูกมัดระยะยาว หรืออะไรประมาณนี้มาเมื่อคุณเริ่มหว่านเสน่ห์ มันคือการเบรคแบบหัวทิ่มสำหรับคนที่คุณกำลังคุยอยู่ และโดยส่วนใหญ่แล้วจะตัดโอกาสที่จะทำให้คุณได้ไปเดทจริงๆ เลยทีเดียว แต่ละคนก็ต่างมีทัศนคติที่แตกต่างกันเกี่ยวกับความเหมาะสมในเรื่องภาษาแนวลามกที่ใช้ หรืออารมณ์ขันเรื่องเกี่ยวกับห้องน้ำ การพูดเรื่องเพศ และเรื่องอื่นๆ เคารพความแตกต่างนี้ ในโลกออนไลน์ การใช้คำหยาบ ความรุนแรง อารมณ์ขันที่ไม่สุภาพหรือเรื่องเพศเป็นสิ่งที่ทำได้ง่ายแค่นิ้วคลิ๊ก มันง่ายที่จะลืมว่าคนจำนวนมากไม่ชอบเจอกับเนื้อหาที่น่าตกใจแบบนี้ ดังนั้น รักษาบทสนทนาให้ไม่ติดเรทเข้าไว้จนกว่าคุณจะรู้จักคนๆ นั้นดีขึ้นกว่าเดิม อย่างน้อยที่สุดให้ลองไตรตรองดูว่าคุณจะดูเป็นคนอย่างไรถ้าเขาหรือเธอไม่เคยชินกับเรื่องแบบนี้  กฎที่ง่ายที่สุดคืออย่าเพิ่งหยาบคาย “จนกว่าคู่สนทนาของคุณจะเริ่มก่อน” พูดอีกอย่างหนึ่งก็คือ ถ้าคุณกำลังหว่านเสน่ห์ใส่ใคร อย่าเพิ่งสบถ พูดเรื่องตลกใต้สะดือ หรือเริ่มแสดงความเห็นลามกจนกว่าเขาหรือเธอจะเริ่มก่อน
เริ่มบทสนทนาอย่างไม่เป็นทางการ. เริ่มด้วยการพูดเรื่องทั่วไป. ใส่มุกตลก. หยอกเล่นแบบขำๆ. ใช้อีโมติคอนสื่ออารมณ์. ถ้าคุณได้รับสัญญาณตอบรับที่ดี บุกเลย! ถ้าคุณได้รับการตอบรับที่ไม่ดีก็ให้ถอยออกมา. เป็นฝ่ายจบบทสนทนา. อย่าทับถมตัวเองมากเกินไป. อย่าพูดเลี่ยนจนเกินไป. อย่าติดหนึบจนเกินไป. อย่าหยาบคาย.
https://www.wikihow.com/Flirt-Through-Instant-Messaging https://www.wikihow.com/Flirt-Through-Instant-Messaging
Flirting Dos Flirting Don'ts